สวัสดีคะ วันที่9/10/61 คือหนูกินยาคุมฉุกเฉินเม็ดแรกตอน 11.00 น. เม็ดที่สอง กินตอน 23.00 น. แล้ววันที่ 10/10/61 หนูมีอะไรกับแฟน แล้วปล่อยนอก แต่ก็กลัว มีหลุดเข้าไปบ้าง อยากถามคุณว่า ฤทธิ์ของยาฉุกเฉินยังคุมอยู่ไหมคะ
สวัสดีค่ะ ค่าครึ่งชีวิตของยาคุมฉุกเฉินในกระแสเลือดจะอยู่ที่ประมาณ 8-12 ชั่วโมง ดังนั้นหากผ่านมาเกิน 12 ชั่วโมงนับจากที่ทานยาเม็ดสุดท้ายไปแล้ว ยาคุมฉุกเฉินก็จะไม่ได้ช่วยในการป้องกันการตั้งครรภ์ได้แล้วค่ะ ซึ่งอาจจำเป็นต้องทานใหม่อีกครั้งอย่างไรก็ตาม ไม่แนะนำให้ทานยาคุมฉุกเฉินบ่อยๆ เพราะจะทำให้รังไข่ทำงานผิดปกติ มีเลือดออกผิดปกติ ประจำเดือนมาผิดปกติ และอาจเสี่ยงต่อการตั้งครรภ์นอกมดลูกมากขึ้น นอกจากนี้ ประสิทธิภาพของยาคุมฉุกเฉินก็ถือว่าไม่ดีนัก หากเทียบกับวิธีอื่นๆ ดังนี้- ยาคุมฉุกเฉินจะช่วยป้องกันการตั้งครรภ์ได้ 58%-95% (ขึ้นกับความรวดเร็วในการทานหลังจากมีเพศสัมพันธ์)- ถุงยางอนามัย ช่วยป้องกันการตั้งครรภ์ได้ 82%-98%- ยาเม็ดคุมกำเนิด แผ่นแปะคุมกำเนิด ยาฉีดคุมกำเนิด ยาฝังคุมกำเนิด ช่วยป้องกันการตั้งครรภ์ได้มากกว่า 99%